PolyAgent/wiki_georgian_en_parallel_20231101 huggingface dataset:
ტომაზ პენგოვი

ტომაზ პენგოვი (დ. 1948, ლიუბლიანა, სლოვენია, იუგოსლავია — გ. 10 თებერვალი, 2014, გოლნიკი, სლოვენია) — სლოვენი პოეტი, სიმღერების ავტორი, მომღერალი და გიტარისტი.
ბიოგრაფია
დაიბადა 1949 წელს, ლიუბლიანაში, სლოვენია, რომელიც მაშინ იუგოსლავიის შემადგენლობაში შედიოდა. ლიუბლიანის უნივერსიტეტის ხელოვნებისა და ფილოსოფიის ფაკულტეტზე სწავლობდა შედარებით ლიტერატურათმცოდნეობას და ეუფლებოდა შედარებითი ლიტერატურათმცოდნეობის თეორიულ საფუძვლებს.
შემოქმედებითი მოღვაწეობა
ტომაზ პენგოვმა თავისი პირველი ალბომი სახელწოდებით — Odpotovanja 1973 წელს ჩაწერა. ამ ალბომს ყოფილ იუგოსლავიაში გამოშვებულ პირველ დამოუკიდებელ ალბომად მიიჩნევენ. იგი ხელახლა გამოიცა 1981 წელს სტერეო ხმის ფორმატით; თავდაპირველი მონო ფორმატის გამოცემა ამჟამად დიდ იშვიათობას წარმოადგენს.
სიმღერის დროს იყენებდა რკინისსიმებიან აკუსტიკურ და თორმეტსიმიან გიტარას, ასევე, ლუთნას.
პენგოვის შემოქმედებას კრიტიკოსები მაღალ შეფასებას აძლევდნენ, რომელთა ნაწილი პენგოვის საშემსრულებლო სტილის ლეონარდ კოენის ადრეულ შემოქმედებასთან მსგავსებას აღნიშნავდა.
მისი მეორე ალბომი სახელწოდებით — Pripovedi 1988 წელს გამოიცა, რომელზეც ის 1980 წლიდან რვა წლის განმავლობაში სხვადასხვა მოწვეულ მუსიკოსებთან ერთად მუშაობდა. ალბომზე წარმოდგენილი მუსიკა კვლავაც აკუსტიკურია, თუმცა, რამდენადმე განსხვავებული ჟღერადობით.
ოთხმოცდაათიანებში მან კიდევ ორი ალბომი გამოუშვა — Rimska cesta (1992) და Biti tu (1996).
2011 წელს ტომაზ პენგოვმა გამოსცა თავისი ლექსების აუდიოწიგნი სახელწოდებით — Drevo in zvezda (ხე და ვარსკვლავი).
გარდაიცვალა 2014 წლის 10 თებერვალს 66 წლის ასაკში.
დისკოგრაფია
Odpotovanja (ŠKUC, 1973 − LP mono) (ZKP RTVL, 1981 − LP stereo, kaseta) (Sraka, 1991 − CD)
Napisi padajo / Črna pega čez oči (ŠKUC, 1978 − mala plošča)
Pripovedi (ZKP RTVL, 1988 − LP, kaseta) (Sraka, 1992 − CD)
Rimska cesta (Sraka, 1992)
Biti tu (Sraka, 1996)
Koncert (album, Tomaž Pengov) (Dallas Records, 2006)
Drevo in zvezda (Sanje, 2011)
რესურსები ინტერნეტში
Томаз Пенгов — КиноПоиск
Odpotoval je Tomaž Pengov — RTV Slovenija
Tihe so njive · Prišla je
სქოლიო
დაბადებული 1949
გარდაცვლილი 10 თებერვალი
გარდაცვლილი 2014
სლოვენი პოეტები
XX საუკუნის პოეტები
XX საუკუნის მუსიკოსები
პიანისიმო

პიანისიმო (იტალ. pianissimo) , სიტყვასიტყვით - ძალიან ჩუმად; შემოკლებული აღნიშვნა pp. მუსიკის ერთ-ერთი დინამიკური ნიუანსი, აგრეთვე ამ ნიუანსის აღნიშვნა სანოტო დამწერლობაში. პიანისიმო პიანოდან გამომდინარეობს .
ლიტერატურა
ქსე, ტ. 8, გვ. 54, თბ., 1984
მუსიკალური ტერმინები
პაშუჩიხა

პაშუჩიხა — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 4 ადამიანს შეადგენდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
http://vologda-oblast.ru/ru/government/municipalities/atu/index.php?okato_15=19+252+840+034 — ვოლოგდის ოლქის დასახლებული პუნქტების რეესტრი
ხაროვსკის რაიონის დასახლებული პუნქტები
Tolva

Tolva, in Catalan: Tolba is a town and municipality in the province of Huesca, in Aragon, Spain. It is located 696 metres above sea level in the north-eastern part of Huesca, in the comarca of Ribagorza.
The municipality is composed of several villages: Luzás (Lluçars), Sagarras Bajas (Sagarres Baixes) and La Almunia de San Lorenzo (L'Almúnia de Sant Llorenç).
Municipalities in the Province of Huesca
The Sporting Life (ალბომი)

The Sporting Life (ალბომი)
The Sporting Life — დიამანდა გალასის და ჯონ პოლ ჯოუნსის ერთობლივი ალბომი. ეს ალბომი გამოიცა 1994 წლის 6 სექტემბერს. იგი ჩაიწერა Mute Records-ის სტუდიაში. ეს არის გალასის მეექვსე სტუდიური ალბომი, ხოლო ჯონ პოლ ჯოუნსის დისკოგრაფიაში - მეორე სტუდიური ალბომი.
სიმღერების სია
პერსონალი
დიამანდა გალასი - ვოკალი, კლავიშებიანი საკრავები
ჯონ პოლ ჯოუნსის- ბას გიტარა, ელექტრო გიტარა, კლავიშებიანი საკრავები, პროდიუსერი
სქოლიო
ჯონ პოლ ჯოუნსის ალბომები
1994 წლის ალბომები
Mute Records-ის ალბომები
დიამანდა გალასის ალბომები
დარანი

დარანი — მიწისქვეშა ნაგებობა, გავრცელებული იყო შუა საუკუნეების საქართველოში. დარანი არის „კლდეში, ანუ მიწას ქვეშ შესასვლელი. დარანად ითქმის სახლი მიწას ქვეშ ნაგები, გინა მიწა და კლდე შეთხრილი უჩინრად“. წარმოადგენს ლოდებით ამოყვანილ, ქვის სქელი ფილებით გადახურულ უქვითკირო ნაგებობათა სისტემას, რომელიც შედგება დახლართული გასასვლელ-გამოსასვლელებისა და სხვადასხვა ზომის სათავსებისგან. დარანს სხვადასხვა მიმართულებით მრავალი განშტოება აქვს. ერთი შტო აუცილებლად წყალთან არის დაკავშირებული, დანარჩენები, რომელთა სიგრძე ზოგჯერ ასობით კმ-ს აღწევს,— ციხესიმაგრეებთან, მეზობელ სოფლებთან, ტყესთან ან გზებთანაა შეერთებული. დარანის შესასვლელი მოფარებულ, ძნელად მისადგომ ადგილებშია მოწყობილი და ჩვეულებრივ, აღმოსავლეთისკენაა მიმართული.
დანიშნულება
საფრთხის დროს დარანს თავს აფარებდა მოსახლეობა, მისი საშუალებით შეიძლებოდა ფარულად გადაადგილება, მებრძოლების გადაყვანა, მოულოდნელი თავდასხმა მტერზე, ჩასაფრება, დაზვერვა-თვალთვალი.
ნიმუშად გამოდგება ნასოფლარ დუმეილის (სოფელ აგარის მახლობლად - ახალციხის მუნიციპალიტეტი) დარანები მესხეთში. მესხეთ-ჯავახეთში დარანები მიკვლეულია აგრეთვე ზედა თმოგვისა და ვარძიის მახლობლად, ბერთყანაში, ხიზაბავრაში, აწყვიტაში და სხვაგან (ყველა ასპინძის მუნიციპალიტეტი).
ლიტერატურა
ენციკლოპედია „საქართველო“ ტ. 2, გვ. 317, თბ. 2012.
თავდაცვითი ნაგებობები
საქართველოს ისტორია
დაკითხვა (ფილმი)

დაკითხვა (ფილმი)
„დაკითხვა“ — 1989 წლის პოლონური დრამატული ფილმი. კრისტინა იანდამ მიიღო კანის კინოფესტივალის ჯილდო საუკეთესო მსახიობი ქალისთვის.
სიუჟეტი
1951 წელს პოლონეთში აპატიმრებენ ანტონია დივიშს. ტონია სიცოცხლისმოყვარული მომღერალია. ერთ დღეს ქმართან ჩხუბის შემდეგ ის ორ ახალგაზრდას გაჰყვება დასალევად. ტონია დათვრება, მეორე დილით კი უკვე ციხეში იღვიძებს. ციხეში მას გამომძიებლები აღიარებითი ჩვენების მიცემასა და ნაცნობი სამხედროების დაბეზღებას აიძულებენ.
რესურსები ინტერნეტში
დაკითხვა culture.pl-ზე
1989 წლის ფილმები
პოლონური ფილმები
პოლონურენოვანი ფილმები
ფილმები ციხის შესახებ
Trybuna Ludu

Trybuna Ludu („ხალხის ტრიბუნა“) — პოლონეთის გაერთიანებული მუშათა პარტიის ბეჭვდითი ორგანო. პოლონეთის სახალხო რესპუბლიკის ერთ-ერთი უმსხვილესი გაზეთი. გამოდიოდა 1948 წლის 16 დეკემბრიდან. მუშაობა შეწყვიტა 1990 წლის 28 იანვარს. შეიქმნა პოლონეთის სოციალისტური პარტიის „რობოტნიკისა“ და პოლონეთის სახალხო პარტიის „გლოს ლუდუს“ გაზეთების შერწყმის შედეგად და ამ პარტიების გაწევრიანებით პოლონეთის გაერთიანებულ მუშათა პარტიაში.
პოლონეთში დემოკრატიული გარდაქმნის პერიოდში გაზეთს ეწოდებოდა „ტრიბუნა კონგრესოვა“. 1981 წლისათვის ტრიბუნა ლუდუს ტირაჟი შეადგენდა 1 მლნ. ეგპემპლარს, 1984 წლისათვის დაახლოებით 800 ათას ეგზემპლარს. პოლონეთის გაერთიანებული მუშათა პარტიის დაშლის შემდეგ გაზეთი ოფიციალურად დაიხურა.
მთავარი რედაქტორები
სქოლიო
პოლონეთის გაზეთები
კომუნისტური გაზეთები
პოლონურენოვანი გაზეთები
ბელორუსული ენციკლოპედია

ბელორუსული ენციკლოპედია (სრული დასახელება ბელორუსული უნივერსალური ენციკლოპედია Універсальная Беларуская энцыклапедыя (БелЭН) — 18-ტომეული უნივერსალური ენციკლოპედია, მოიცავს ცოდნის ყველა სფეროს, რომელიც დამოუკიდებელი ბელორუსის ისტორიაში პირველად გამოიცა. მთავარი რედაქტორებია გენადი პაშკოვი და ბორის საჩენკო.
ენციკლოპედია გამოცემულია 1996-2004 წლებში 18 ტომად და 80 ათასამდე სტატიას მოიცავს. განსაკუთრებული სისავსით არის წინა პლანზე გამოტანილი ბელორუსის რეალობაში მინდინარე ფაქტები და მოვლენები. ენციკლოპედიური სტატიები ანბანურადაა დაწყობილი.
იხილეთ აგრეთვე
ენციკლოპედიები ენების მიხედვით
ბიბლიოგრაფია
Беларуская энцыклапедыя: У 18 т.: А - Аршын / Рэд кал.: Г. П. Пашкоў і інш. -Мінск: БелЭн, 1996
ბელორუსული ენციკლოპედიები
ენციკლოპედიები
საბჭოების სახლი (სანქტ-პეტერბურგი)

საბჭოების სახლი (სანქტ-პეტერბურგი)
საბჭოების სახლი აშენდა 1936-1941 წლებში არქიტექტორთა კოლეგიის მიერ, აკადემიკოს ნ. ა. ტროცკის ხელმძღვანელობით. მდებარეობს მოსკოვის მოედანზე სანქტ-პეტერბურგში, კერძოდ მოსკოვის პროსპექტის 212 ნომერში.
შენობა გათვლილია დაახლოებით 700 თანამშრომელზე. აღნიშნულ შენობაში განთავსებულია 3000 კაციანი სხდომათა დარბაზი. დიდი სამამულო ომის შემდეგ სხვადასხვა სამეცნიერო ინსტიტუტები მუშაობდნენ საბჭოთა სახლში. დღეს, აღნიშნული შენობა გაქირავებულია თავდაცვის სფეროს ერთ-ერთ კომპანიაზე.
ისტორია
1936 წელი — საბჭოების სახლის აშენების დასაწყისი.
1941 წელი — საბჭოების სახლი სრულად არის აღდგენილი.
1941 წელი — (სექტემბერი) თავდაცვის ცენტრის შექმნა და ლენინგრადის ფრონტის საარტილერიო დავალების სადამკვირვებლო პოსტი.
1944 წელი — ლენინგრადის ფრონტის მთავარსარდლობა მდებარეობს საბჭოთა სახლის შენობაში.
1945 წელი — დასრულდა საბჭოების სახლის შენობის გაფორმება.
1970 წელი — საბჭოების სახლის შენობის წინ (1936 წლის პროექტით გათვალისწინებული) ლენინის ძეგლი დაიდგა, მოქანდაკე მ. კ. ანიკუშინი და ვ. ა. კამენსკი.
2006 წელი — სასახლის წინ, მოედანზე მოეწყო ფერადი მუსიკის შადრევნები და შენობა აღიჭურვა დამატებითი საძიებო სისტემებით.
რესურსები ინტერნეტში
«Бродячая камера» — Дом Советов.
Дом Советов .
სანქტ-პეტერბურგის კულტურული მემკვიდრეობის ფედერალური ობიექტები
Lasioglossum indistinctum

Lasioglossum indistinctum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1906 წელს.
იხილეთ აგრეთვე
Lasioglossum-ის სახეობების სია
სქოლიო
indistinctum
გიორგი ყარყარაშვილი

გიორგი ყარყარაშვილი
გიორგი (გია) ყარყარაშვილი (დ. 31 ოქტომბერი, 1966, თბილისი) — ქართველი პოლიტიკოსი, გენერალ-მაიორი. იყო საბჭოთა კავშირის არმიის კაპიტანი, საქართველოს თავდაცვის მინისტრი (1993 - 1994).
ბიოგრაფია
1987 წელს დაამთავრა თბილისის საარტილერიო სასწავლებელი. მონაწილეობდა საქართველოს სამოქალაქო და აფხაზეთის ომებში (1992-1993). 1994-1995 წლებში იყო რუსეთის გენერალური შტაბის სამხედრო აკადემიის მსმენელი. 1995 წელს, მოსკოვში თავდასხმის შედეგად დაინვალიდდა. ასევე იყო საქართველოს პარლამენტის ორი მოწვევის წევრი 1999, 2008. 1999-2004 წლებში იყო საქართველოს მე-5 მოწვევის პარლამენტის წევრი (თბილისის ისნის მაჟორიტარი), საარჩევნო ბლოკი საინიციატივო ჯგუფი. 2004-2005 წლებში — საქართველოს მე-6 მოწვევის პარლამენტის წევრი (თბილისის ისნის მაჟორიტარი), საარჩევნო ბლოკი „ახალი საქართველოსთვის“. ამჟამად არის ვეტერანთა სამოქალაქო კავშირი „საქართველოს ლეგიონის“ თავმჯდომარე. ავტორია წიგნისა „ეს ჩვენი სამშობლო იწვის“ (2009).
ლიტერატურა
რესურსები ინტერნეტში
სქოლიო
ქართველი გენერლები
საქართველოს თავდაცვის მინისტრები
დაბადებული 31 ოქტომბერი
დაბადებული 1966
აფხაზეთის ომის მონაწილეები
საქართველოს V მოწვევის პარლამენტის წევრები
საქართველოს VI მოწვევის პარლამენტის წევრები
თბილისში დაბადებულები
გიორგი
გენერალ-მაიორები
ტაბახმელა (მრავალმნიშვნელოვანი)

ტაბახმელა (მრავალმნიშვნელოვანი)
ტაბახმელა შეიძლება აღნიშნავდეს:
ტაბახმელა — თბილისის დაქვემდებარებაში მყოფი სოფელი;
ტაბახმელა — სოფელი ხულოს მუნიციპალიტეტში.
Cephalotes inca

Cephalotes inca — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
ჭიანჭველები
მოლდოვა 2000 წლის ზაფხულის ოლიმპიურ თამაშებზე

მოლდოვა 2000 წლის ზაფხულის ოლიმპიურ თამაშებზე
მოლდოვამ ზაფხულის ოლიმპიურ თამაშებზე მეორედ 2000 წელს, ავსტრალიის ქალაქ სიდნეიში იასპარეზა. ამ თამაშებზე მათ ორი მედლის მოპოვება შეძლეს.
რესურსები ინტერნეტში
სპორტული ბმულები
ქვეყნები 2000 წლის ზაფხულის ოლიმპიურ თამაშებზე
მოლდოვა ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
თბილისის ეთნოგრაფიული მუზეუმი ღია ცის ქვეშ

თბილისის ეთნოგრაფიული მუზეუმი ღია ცის ქვეშ
გიორგი ჩიტაიას სახელობის ეთნოგრაფიული მუზეუმი ღია ცის ქვეშ — ეთნოგრაფიული მუზეუმი თბილისში, რომელიც დაარსდა 1966 წელს. იგი პირველი ეთნოგრაფიული მუზეუმია კავკასიაში. მუზეუმის დაარსების იდეის ავტორი და განმახორციელებელი იყო ქართული ეთნოგრაფიული სკოლის ფუძემდებელი, აკადემიკოსი გიორგი ჩიტაია. მუზეუმის გენერალური გეგმის ავტორია ლონგინოზ სუმბაძე.
მუზეუმი ღია ცის ქვეშ სამეცნიერო-საგანმანათლებლო დაწესებულებაა — საბუნებისმეტყველო, მატერიალური და სულიერი კულტურული მემკვიდრეობის ძეგლთა საცავი. მუზეუმი წარმოადგენს საქართველოს მინიატურულ მოდელს და ასახავს მის მრავალფეროვან ეთნოკულტურას. მუზეუმის ტერიტორია მოიცავს 50 ჰექტარს და დაყოფილია 11 ზონად. ხალხური ხუროთმოძღვრებისა და ყოფისათვის დამახასიათებელი ობიექტები წარმოდგენილია ათ ისტორიულ-ეთნოგრაფიულ ზონაში, რომელთაგანაც ხუთი — აღმოსავლეთ და ხუთი — დასავლეთ საქართველოს წარმოაჩენს.
მუზეუმში ექსპონირებულია 70-მდე საცხოვრებელი სახლი და სამეურნეო ნაგებობა საქართველოს შემდეგი ისტორიულ-გეოგრაფიული რეგიონებიდან: სამცხე-ჯავახეთი, გურია, სამეგრელო, იმერეთი, რაჭა-ლეჩხუმი, აფხაზეთი, აჭარა, სვანეთი, ქართლი, კახეთი. ერთი ზონა ეთმობა ისტორიულ-არქეოლოგიურ ძეგლებს, რომელთა შორისაა V-VI სს. სიონის ტაძრის ბაზილიკა და აკლდამა, ძვ. წ. II ათასწლეულის დოლმენი აფხაზეთიდან და საფლავის ქვების მდიდარი კოლექცია.
მუზეუმში ფუნქციონირებს საგანმანათლებლო ცენტრი, სადაც ბავშვებს საშუალება აქვთ, პრაქტიკულად შეისწავლონ ტრადიციული სამჭედლო და სამეთუნეო ტექნოლოგიები.
ღია ცის ქვეშ მუზეუმის მეთერთმეტე ზონაში ისტორიულ-არქეოლოგიური ძეგლებია განთავსებული. ექსპონირებულია სიონის V-VI საუკუნეების ბაზილიკა და აკლდამა, აგრეთვე რელიეფურ საფლავის ქვათა მდიდარი კოლექცია. მთლიანობაში მზეუმში 8 ათასზე მეტი ექსპონატია დაცული.
პირველი ექსპონატი
მუზეუმის პირველი ექსპონატი იყო, თიანეთში სოფელ სიონში შემთხვევით აღმოჩენილი ქვის აკლდამა, რომელიც მდებარეობდა იმ ეკლესიის ქვეშ, რომელიც სიონის წყალსაცავის დაგუბების გამო დაიშალა და გამიზნული იყო თბილისის მუზეუმში გადამოსატანად. აღნიშნული ქვის აკლდამა მდებარეობდა მთავარი ტაძრის აღმოსავლეთით.
1966 წლის აპრილის თვეში დასრულდა აღნიშნული ძეგლის ადგილზე გადმოტანის პროცესი. ძეგლის ახალ ადგილზე აღდგენას ხელმძღვანელობდნენ სპეციალური სამეცნიერო-სარესტავრაციო სახელოსნოს ოსტატი ვალერიან ვაჭარიძე და ქვისმთელთა ბრიგადირი მიხეილ ბოგუშევი.
იხილეთ აგრეთვე
საქართველოს ეროვნული მუზეუმი
ლიტერატურა
სქოლიო
თბილისის მუზეუმები
საქართველოს ეროვნული მუზეუმის გაერთიანება
გიორგიწმინდის წმინდა გიორგის პირველი ეკლესია

გიორგიწმინდის წმინდა გიორგის პირველი ეკლესია — არქიტექტურული ძეგლი საგარეჯოს მუნიციპალიტეტის სოფელ გიორგიწმინდის ჩრდილო-აღმოსავლეთით დაახლოებით 1,5 კილომეტრზე, სოფელ ანთოკსა და გიორგიწმინდას შორის მდებარე მთაზე. სავრაუდოდ თარიღდება XVIII საუკუნით.
ეკლესია დარბაზულია და უაფსიდო. ნაგებია სხვადასხვა ზომის რიყის ქვითა და მოყვითალო ფერის კირის დუღაბით. გარეთა კედლებში, ალაგ-ალაგ, ირიბად დაწყობილი ქვის რიგებია, რომლებიც შესაბამის კედლებს მთელ სიგრძეზე არ გასდევს. კედლების ზედაპირი როგორც შიგნით, ისევე გარედანაც, გასწორებულია ბათქაშით. მიუხედავად ამისა, იგი მაინც უსწორმასწოროა.
შესასვლელი ეკლესიას სამხრეთიდან აქვს. კარი გარედან გამოყვანილია აგურით და ნახევარწრიული ტიმპანითაა (შემორჩენილია მცირე ნაწილი) დასრულებული, შიგნით კი თარაზული გადახურვა აქვს. კარის ზღურბლი მიწიდან სამოციოდე სანტიმეტრის სიმაღლეზეა. რის გამოც, შესასვლელი წინ რამდენიმე საფეხურიანი კიბე უნდა ყოფილიყო მოწყობილი (ამჟამინდელი კიბე XX საუკუნის მიწურულს, ადგილობრივი მაცხოვრებლების მიერაა გაკეთებული).
ეკლესიის გეგმა შიგნითაც ოთხკუთხა. საკურთხევლის ნაწილი იატაკის მიმართ თხუთმეტიოდე სანტიმეტრითაა შემაღლებული. აღმოსავლეთ კედლეში გაჭრილია ოდნავ შევიწროვებული, ნახევარწრიულთაღოვანი სარკმელი, რომლის წირთხლები და თაღიც აგურითაა გამოყვანილი. სარკმლის ძირის დონეზე, სამხრეთ და ჩრდილოეთ კედლის აღმოსავლეთ ბოლოში, თითო პატარა, ოთკუთხა ნიშაა. სარკმლის ჩამოსწვრივ კი, აგურით ნაშენი, ოთხწახნაგა ტრაპეზი დგას.
ეკლესია შიგნიდან გადახურულია ერთიანი კამარით, რომელიც გრძივ კედლებთან შეერთების ადგილას მცირე კუთხეს ქმნის.
ეკელსიის ფასადები სადაა. სამხრეთ შესასვლელის თავზე, წყობაში, ჩასმულია საფლავის ოთხკუთხა ქვა. კედლები დასრულებულია აგურის ოთხწახნაგა ლავგარდანით, რომლიც შედგენილია დაკბილული და ჩვეულებრივი წყობით გამოყვანილი რიგების მონაცვლეობით.
ეკლესია გადახურულია ღარისებრი კამარით, რომლის ნაწილი აყრილია, ნაწილი კი - დამტვრეული.
ლიტერატურა
საგარეჯოს მუნიციპალიტეტის ტაძრები
ვეზუვის ეროვნული პარკი

ვეზუვის ეროვნული პარკი — ეროვნული პარკი იტალიაში, ნეაპოლის რეგიონში. შექმნილია ვულკან ვეზუვის გარშემო. დაარსდა 1995 წელს და მოიცავს 7 259 ჰა ტერიტორიას, მთლიანად მოქცეულია ნეაპოლის პროვინციის შემადგენლობაში.
პარკის ტერიტორიაზე გავრცელებულია მცენარეთა 612 და ცხოველთა 227 სახეობა.
იხილეთ აგრეთვე
იტალიის ეროვნული პარკების სია
რესურსები ინტერნეტში
Pages by the Park Authority on Parks.it
იტალიის ეროვნული პარკები
ნოვოკუტოვო

ნოვოკუტოვო — სოფელი რუსეთის ფედერაციაში, ბაშკირეთის რესპუბლიკის ჩეკმაგუშის რაიონში.
2010 წლის მონაცემებით სოფელში ცხოვრობს 542 ადამიანი. რაიონულ ცენტრ ჩეკმაგუშიდან დაშორებულია 9 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 76 კმ-ით.
რესურსები ინტერნეტში
Совет муниципальных образований Республики Башкортостан.
სქოლიო
ჩეკმაგუშის რაიონის სოფლები
Raphitoma pupoides

Raphitoma pupoides — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ჯემალ გოგუაძე

ჯემალ გოგუაძე
ჯემალ მელქისედეკის ძე გოგუაძე (დ. 16 იანვარი, 1939, სოფ. ჭყონაგორა, ახლანდ. ლანჩხუთის მუნიციპალიტეტი — გ. 19 ნოემბერი, 2000, თბილისი) — ქართველი ტრავმატოლოგ-ორთოპედი. მედიცინის მეცნიერებათა დოქტორი (1993), პროფესორი (1996), საქართველოს მედიცინის მეცნიერებათა აკადემიის წევრი (1998), ტრავმატოლოგიისა და ორთოპედიის სამეცნიერო-კვლევითი ცენტრის დირექტორი (1997–2000).
ბიოგრაფია
1963 წელს დაამთავრა თბილისის სახელმწიფო სამედიცინო ინსტიტუტი. 1966-1968 წლებში ჩაირიცხა მოსკოვის ცენტრალური ტრავმატოლოგიისა და ორთოპედიის ინსტიტუტის ორდინატურაში, შემდეგ მუშაობა განაგრძო თბილისის სახელმწიფო სამედიცინო ინსტიტუტის ტრავმატოლოგიისა და ორთოპედიის კათედრაზე. 1994 წლიდან იყო ამავე კათედრის გამგე, 1997-2000 წლებში — რესპუბლიკის მთავარი ტრავმატოლოგ-ორთოპედი. არის 10 გამოგონებისა და ერთი მონოგრაფიის ავტორი („სამხედრო საველე ქირურგიის საკითხები“, თბ., 1999).
ლიტერატურა
ქართველი ტრავმატოლოგ-ორთოპედები
დაბადებული 16 იანვარი
დაბადებული 1939
გარდაცვლილი 19 ნოემბერი
გარდაცვლილი 2000
ჯემალ
კუიტსეო

კუიტსეო — ტბა მექსიკაში, მდებარეობს ქვეყნის ცენტრალურ ნაწილში, მიჩოაკანის შტატში. ტბის ფართობია 300-400 კმ². იგი საკმაოდ არამდგრადია და წყლის დონე ხშირად იცვლება. კუიტსეო ფართობის მიხედვით მექსიკაში მეორე მტკნარი ტბაა. გაწოლილია ზღვის დონიდან 1821 მ სიმაღლეზე.
კუიტსეო ჩაკეტილ აუზში მდებარეობს, რომლის ფართობიც 4026 კვადრატული კილომეტრია. სწორედ ამ აუზის სამხრეთ ნაწილში მდებარეობს მიჩოაკანის დედაქალაქი მორელია.
ტბას ჩრდილოეთით, დასავლეთით და აღმოსავლეთით ცვალებადი, არამდგრადი ჭაობიანი სანაპირო ზოლი აქვს, საიდანაც აქ მდინარეები შემოედინება. კუიტსეოდან ბუნებრივად არც ერთი მდინარე არ გაედინება, მაგრამ ჩრდილოეთ სანაპიროდან გაჭრეს ხელოვნური არხი, რომლიდანაც ტბაში წყლის მაღალი დონის დროს ის მდინარე ლერმაში გაედინება.
ტბის წყლით მომმარაგებელი ძირითადი მდინარეებია: ვიეხო-დე-მორელია, გრანდე-დე-მორელია და კერენდარო.
იხილეთ აგრეთვე
მექსიკის ტბების სია
რესურსები ინტერნეტში
სქოლიო
მექსიკის ტბები
Güləh

Güləh (also, Gyulakh, Gyulekh, and Gyunesh) is a village in the Shabran District of Azerbaijan. The village forms part of the municipality of Çaraq.
References
Populated places in Shabran District
სოლიდარნე (კახოვკის რაიონი)

სოლიდარნე (კახოვკის რაიონი)
სოლიდარნე — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 155 კაცს შეადგენდა.
რესურსები ინტერნეტში
სოფლის ამინდი
კახოვკის რაიონის სოფლები
კარიგალენი

კარიგალენი — სოფელი ირლანდიაში, მდებარეობს ლიტრიმის საგრაფოში, კონაქტის პროვინციაში. 2006 წლის მონაცემებით სოფლის მოსახლეობა 303 ადამიანს შეადგენდა.
იხილეთ აგრეთვე
ლიტრიმის საგრაფო
რესურსები ინტერნეტში
სქოლიო
ლიტრიმის საგრაფოს დასახლებული პუნქტები
სიტინოჰე

სიტინოჰე
— დასახლება იაპონიაში, რომელიც მდებარეობს აომორი პრეფექტურაში, კამიკიტა მაზრში.
გეოგრაფიული მდებარეობა
დასახლება განთავსებულია კუნძულზე ჰონსიუ. დასახლებული პუნქტი მდებარეობს აომორი პრეფექტურაში, ტოჰოკუს რეგიონში. მას ესაზღვრება ქალაქები აომორი, ტოვადა, დასახლებები ტოჰოკუ, ჰირანაი.
მოსახლეობა
დასახლების მოსახლეობა შეადგენს , ხოლო სიმჭიდროვე — ადამიანი/კმ².
სქოლიო
რესურსები ინტერნეტში
ოფიციალური საიტი
დასახლებები (პრეფექტურა აომორი)
Claviger pyrenaeus

Claviger pyrenaeus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Claviger-ის გვარიდან.
სქოლიო
ჭიანჭველები
Radiator (album)

Radiator (album)
Radiator is the second studio album by Welsh alternative rock band Super Furry Animals. It was released in August 1997 by Creation Records, and later the same year in the United States under Flydaddy Records. It peaked at number eight on the UK Albums Chart. In 2005, it was reissued with a bonus disc of other tracks from the time.
Singer Gruff Rhys has described Radiator as "more interesting" than the band's debut Fuzzy Logic with the group taking advantage of producer Gorwel Owen's "Atari computers, and banks of old vintage synths" to create an album which was "musically ... much more adventurous". In 2013, NME ranked it at number 92 in its list of the 500 Greatest Albums of All Time. The Radiator campaign also marked the first time the band worked with graphic artist Pete Fowler, who provided paintings for the album and accompanying singles' sleeve. The band felt working with Fowler had provided them with a distinct visual identity, and apart from Hey Venus! have collaborated together on each album since.
Release and reception
In 2000 Q magazine placed Radiator at number 73 in its list of the 100 Greatest British Albums Ever. Stylus Magazine named Radiator in a list of ten essential albums released by Creation Records in a 2003 article about the label. In a 2017 list of the 50 Best Britpop Albums, Pitchfork placed Radiator at number 39. In 2013, NME ranked it at number 92 in its list of the 500 Greatest Albums of All Time.
Track listing
Some American releases were packaged with Out Spaced, the band's 1998 B-sides collection.
Personnel
Gruff Rhys – vocals, acoustic and electric guitars, Moog, claps
Huw Bunford – electric guitar, backing vocals
Cian Ciaran – electronics, Rhodes piano, piano, backing vocals, claps
Guto Pryce – bass, sub-bass, claps
Dafydd Ieuan – drums, percussion, backing vocals, piano
Les Morrison – banjo (on "Demons")
Gorwel Owen – E-Bow, samples, electric harpsichord, backwards Rhodes
Martin Smith – trumpet
Simon James – tenor sax and flute
Andrew Frizzell – trombone and alto sax
The Electra Strings:
Sonia Slany – violin
Jules Singleton – violin
Clair Arster – viola
Dinah Beamish – cello
References
External links
Radiator at YouTube (streamed copy where licensed)
Super Furry Animals albums
1997 albums
Creation Records albums
Albums produced by Gorwel Owen
Albums with cover art by Pete Fowler
ალექსანდრე ახმეტელის ქუჩა

ალექსანდრე ახმეტელის ქუჩა
ალექსანდრე (სანდრო) ახმეტელის ქუჩა — ქუჩა თბილისში, დიდუბის რაიონში (დიღომი); აკაკი ბელიაშვილის ქუჩასა და დავით აღმაშენებლის ხეივანს შორის. ალექსანდრე ახმეტელის სახელი ეწოდა 1963 წელს. ამ ქუჩაზეა კინოსტუდია — დღევანდელი სააქციო საზოგადოება „ქართული ფილმი“. აქვს 1 გასასვლელი.
ალექსანდრე ახმეტელის გასასვლელი
ალექსანდრე (სანდრო) ახმეტელის გასასვლელი — გასასვლელი თბილისში, დიდუბის რაიონში (დიღომი); ალექსანდრე ახმეტელისა და ევგენი მიქელაძის ქუჩებს შორის.
ლიტერატურა
ახმეტელი
ვასკი (პოლტავის რაიონი)

ვასკი (პოლტავის რაიონი)
ვასკი — სოფელი უკრაინაში. მდებარეობს პოლტავის ოლქის პოლტავის რაიონში. 2013 წელს სოფლის მოსახლეობა 45 კაცს შეადგენდა.
რესურსები ინტერნეტში
სოფლის ამინდი
პოლტავის რაიონის სოფლები
კაპივარი-დი-ბაიშუ

კაპივარი-დი-ბაიშუ — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 100 მეტრზე. მიეკუთვნება სანტა-კატარინას შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ტურბანის შემადგენლობაში.
2010 წლის მონაცემებით, მოსახლეობა 21 674 ადამიანს შეადგენდა, მოსახლეობის სიმჭიდროვე 406.36 კმ²-ზე. ფართობი 53 337 კმ²-ია.
იხილეთ აგრეთვე
სანტა-კატარინა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-კატარინას მუნიციპალიტეტები
კოშიცე I-ის რაიონი

კოშიცე I-ის რაიონი — ქალაქ კოშიცეს საქალაქო რაიონი. მდებარეობს კოშიცეს მხარეში, სლოვაკეთში. რაიონის ფართობი — 86 კმ², მოსახლეობა — 68 262 ადამიანი (2001 წლის აღწერის მონაცემები). რაიონი მოიცავს ქალაქ კოშიცეს ნაწილს.
სტატისტიკური მონაცემები (2001)
ეროვნული შემადგენლობა:
სლოვაკები 88,0 %
უნგრელები 4,3 %
ბოშები 1,7 %
ჩეხები 1,3 %
რუსინები/უკრაინელები 1,1 %
კონფესიური შემადგენლობა:
კათოლიკეები 56,3 %
ბერძენ-კათოლიკეები 6,9 %
ლუთერანები 4,5 %
რეფორმატები 2,6 %
მართლმადიდებლები 1,5 %
იეჰოვას მოწმეები 0,5 %
რესურსები ინტერნეტში
კოშიცე I-ის რაიონი
კოშიცეს მხარის რაიონები